Document ID: 32012R1019

KOMISIJAS ĪSTENOŠANAS REGULA (ES) Nr. 1019/2012
(2012. gada 6. novembris),
ar ko groza Regulu (EK) Nr. 1096/2009 attiecībā uz barības piedevas endo-1,4-beta-ksilanāze, ko iegūst no Aspergillus niger (CBS 109.713), minimālo saturu gaļas cāļu un pīļu barībā (atļaujas turētājs - BASF SE)
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Ar Komisijas Regulu (EK) Nr. 1096/2009 (2) endo-1,4-beta-ksilanāzes fermentu, ko iegūst no Aspergillus niger (CBS 109.713) un kas iekļauts piedevu kategorijā “zootehniskās piedevas”, desmit gadus atļāva lietot kā barības piedevu gaļas cāļiem un pīlēm un ar Komisijas Regulu (EK) Nr. 1380/2007 (3)- gaļas tītariem.
(2)
Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt attiecīgā fermenta atļaujas nosacījumus, samazinot tā minimālo saturu gaļas cāļu un pīļu barībā no 560 TXU/kg līdz 280 TXU/kg. Pieteikumam bija pievienoti attiecīgie papildu dati.
(3)
Eiropas Pārtikas nekaitīguma iestāde (turpmāk “Iestāde”) 2012. gada 2. februāra atzinumā secināja (4), ka ierosinātajos lietošanas apstākļos minētais ferments ir iedarbīgs, lietojot pieprasīto minimālo devu 280 TXU/kg. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū.
(4)
Regulas (EK) Nr. 1831/2003 5. panta nosacījumi ir izpildīti.
(5)
Tāpēc būtu attiecīgi jāgroza Komisijas Regula (EK) Nr. 1096/2009.
(6)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1096/2009 groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 6. novembrī

Labels: 0
3
17
6